Elizabeth Blackwell
Store norske leksikon,Medisin,Helse og samfunn,Medisinsk historie
Elizabeth Blackwell var en britisk lege, utdannet i New York. Hun var den første kvinnelige legen i nyere tid og en viktig forkjemper for utdanning av kvinner.
Blackwell var født i England, utvandret med sin familie til Amerika og studerte medisin i staten New York. Fra 1851 praktiserte hun som lege i New York. Her grunnla hun sykehuset New York Infirmary for Women and Children i 1857, sammen med sin søster Emily, som også var utdannet lege. I 1868 opprettet de to en legeskole for kvinner knyttet til dette sykehuset. I 1869 reiste hun tilbake til England, og i London var hun med på å etablere en legeutdanning for kvinner også der (London School of medicine for women).Under den amerikanske borgerkrigen spilte hun en betydelig rolle ved å organisere sykepleiere.Gjennom offentlige foredrag var hun en aktiv talskvinne for viktigheten av å utdanne jenter.Blackwell skrev blant annet selvbiografien Pioneer Work in Opening the Medical Profession to Women (1895). Les mer i Store norske leksikon medisinsk historie